Λοξοδρομική απόσταση

Λοξοδρομική απόσταση ονομάζεται η απόσταση μεταξύ δύο τόπων ακολουθώντας λοξοδρομική πλεύση. Η λοξοδρομική απόσταση αποτελεί τμήμα τόξου της λοξοδρομικής καμπύλης που ενώνει αφετήριο σημείο προς το τερματικό σημείο ενός πλου, και που εκφράζεται σε ναυτικά μίλια. 

Η λοξοδρομική απόσταση είναι πάντως επιμηκέστερη του τόξου του μεγίστου κύκλου της Γης που διέρχεται από τα παραπάνω σημεία (απόπλου - προσέγγισης). Έτσι στους διεθνείς πίνακες αποστάσεων λιμένων ή ναυτιλιακού ενδιαφέροντος σημείων, όταν αυτά απέχουν μεταξύ τους περισσότερο από 600 ν.μ. δίδονται δύο αποστάσεις, η κατά λοξοδρομία, λοξοδρομική, και η κατά ορθοδρομία, ορθοδρομική.

Χαρτογραφία
Ναυσιπλοΐα